Ouzhpenn ur wezh m eus soñjet e  skridoù Bret Easton Ellis pa oan o lenn ar romant-mañ : e-keñver ar metoù a vez darempredet, met e-keñver traoù all ivez, evel an envel merkoù gwir, pe choazh an damant a vez o kontañ leurenniñ ar muntr, a goll e vuhez ennañ ar chentañ tudenn a eil renk : Houellebecq e-unan !  … pezh m eus gwelet evel ul luchadenn ouzhpenn war-zu B.E.E., o vezañ ma oa en em lakaet eñ, evel skrivagner, da benndudenn e romant diwezhañ.  Dre vras ez eus plijadur o lenn La carte et le territoire ; dedennus eo an istor daoust ma vije koulz lavaret treuzwelus an haroz (evel hini Les particules élémentaires, met daoust hag-eñ e oar Houellebecq penaos eo an dud gwir ? chem…). Dan nebeutañ e santer ez eus skiant-prenet en doare ma chom ar penndudenn war-dreñv, hag anat eo ez eus muioch eus Houellebecq e Jed Martin eget en dudenn-Houellebecq, a implij muioch neuz-korf ar skrivagner hag un nebeut perzhioù all brasaet en doare da lakaat al lenner da choarzhin, dam soñj.  Dousaet eo ar skrivagner  abaoe Les particules élémentaires a gav din. An dud estren dezho o-unan a chom, met deneloch int eget kent. Kavout a ra muioch a grog Yann lenner da vont e krochen an tudennoù paper.  Evel ar wezh kentañ em eus kavet ponner traoù zo, pe chwitet un tamm. Da skouer, treuzstummadur kargadez ar mediaoù a ya re bell ganti. E-barzh psikologiezh an haroz ez eus traoù ne glotont ket mat etrezo ivez. Pa vez galvet Jed gant ar polis goude muntr Houellebecq, nen deus ket kuitaet e ranndi abaoe pell,  kollet en deus ar boaz da gaozeal, da vont e darempred gant an dud ; ha koulskoude e tiskouez bezañ en e vleud, enbarzhet penn-da-benn… droch eo ar pennad-se.  Skoet on bet gant doare ar skrivagner da fourrañ gouiziegezhioù e-kerzh ar romant ; lakaomp war sujed ar chi bichon. Neo ket gwall zisheñvel eus ar pennadoù-gouiziegezh etrelakaet gant Bernard Werber e Les fourmis nemet nint ket lakaet war-wel gant lizherennoù druz na gant titl ebet. Neo ket displijus da lenn ha deskiñ a reer traoù, met dam soñj e pouez an doare-se da ober war ar fed meo dizingal lusk ar romant dre vras. Marteze e vo unan bennak da lavaret din ez eus ur bern traoù a seurt-se er romantoù klasel, evel e Les Misérables lakaomp, pa ya 100 pajenn bennak da zeskrivañ ar chouent pe me oar, met dam soñj ez eus doareoù soutiloch da gelenn al lennerien romantoù war ar sujed-mañ-sujed bremañ, hep terriñ lusk an istor, just a-walch.  Mat-tre m eus kavet an titl ha temoù al labourioù a ginnig an arzour Jed  Martin a-hed e vuhez.  Ebat m eus bet en ur lenn ar pennad hir ma kont Houellebecq interamant an dudenn-Houellebecq : soñjet e chellje dont da vezañ an tem ma interamant ur jener lennegel nevez, un is-jener eus an autofiction, ur choari evit ar skrivagnerien   gwir eo em boa lennet unan all neus ket gwall bell zo, en Dekkinga fuĝas…  Souezhet on bet gant epilog  levr Houellebecq : optimist-kenañ eo ar sell a ziskouez teurel war an amzer da zont, aze. Diskrivañ a ra ar vuhez e 2020 war don un utopiezh.  A-live eo La carte et le territoire gant ur romant amerikan mat (pezh zo meuleudius diouzh va ferzh). Ar stil nemañ ket gwall bell, neus nemet al lechioù, an daveoù, holl da vro-Chall, a zegasfe un dra bennak disheñvel da vat.  Daoust de wanderioù eo un oberenn a zigor ar spered hag a vir anezhañ war zihun. E-keñver ar pezh a chortozan-me,  emañ Houellebecq war an hent mat daoust ma vije labourus e romant un disterig a-wezhioù, ma vankfe a unvaniezh choazh… Ha, ya, pa soñjan : rastellet en deus ar Goncourt 2010 !